CELEX: 
Language: hr
Date: 2018-01-17 00:00:00
Title: UREDBA KOMISIJE (EU) …/… o zamjeni Priloga I. Uredbi (EZ) br. 396/2005 Europskog parlamenta i Vijeća

UREDBA KOMISIJE (EU) …/…
            
            
               оd 17.1.2018.
            
            
               o zamjeni Priloga I. Uredbi (EZ) br. 396/2005 Europskog parlamenta i Vijeća
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ
                  1
               , a posebno njezin članak 4.,
            
            
               budući da: 
            
            
               (1)Proizvodi biljnog i životinjskog podrijetla na koje se primjenjuju maksimalne razine ostataka pesticida („MRO-ovi”) utvrđene Uredbom (EZ) br. 396/2005, podložno odredbama te uredbe, navedeni su u Prilogu I. toj uredbi.
            
            
               (2)U Prilogu I. spomenutoj uredbi potrebno je pružiti dodatne informacije u pogledu predmetnih proizvoda, posebno u pogledu sinonima koji se upotrebljavaju za označivanje tih proizvoda, znanstvenih naziva vrsta kojima proizvodi pripadaju i dijela proizvoda na koji se odnose navedeni MRO-ovi.
            
            
               (3)Tekst bilješke 1. u dijelu A i u dijelu B Priloga I. trebalo bi preformulirati kako bi se izbjegle nejasnoće i različita tumačenja koji proizlaze iz sadašnjeg teksta.
            
            
               (4)U dio A Priloga I. trebalo bi umetnuti nove bilješke 3. i 4. kako bi se pružile dodatne informacije u pogledu dijela proizvoda na koji se odnose MRO-ovi za predmetne proizvode.
            
            
               (5)U dio A Priloga I. trebalo bi umetnuti novu bilješku 7. kako bi se pojasnilo da se MRO-ovi za med ne primjenjuju na ostale proizvode pčelarstva jer se njihova kemijska svojstva razlikuju.
            
            
               (6)U dio B Priloga I. trebalo bi uvrstiti dodatne proizvode kako bi ih se razvrstalo u posebnu skupinu ili podskupinu u dijelu A.
            
            
               (7)Trebalo bi izbrisati bilješke 2., 3., 4., 5. i 6. u dijelu B. Priloga I. jer su rokovi utvrđeni u tim bilješkama istekli.
            
            
               (8)U dio B Priloga I. trebalo bi umetnuti novu bilješku 2. kako bi se subjektima u poslovanju s hranom ostavio razuman rok prije početka primjene izmijenjenog razvrstavanja proizvoda zrna soje, kako bi mogli ispuniti nove uvjete koji proizlaze iz izmjene razvrstavanja proizvoda.
            
            
               (9)Preko Svjetske trgovinske organizacije od trgovačkih partnera Unije zatraženo je mišljenje te su njihove napomene uzete u obzir.
            
            
               (10)Uredbu (EZ) br. 396/2005 trebalo bi stoga na odgovarajući način izmijeniti.
            
            
               (11)Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         
         
            
               DONIJELA JE OVU UREDBU:
            
            
               Članak 1.
            
            
               Prilog I. Uredbi (EZ) br. 396/2005 zamjenjuje se Prilogom ovoj Uredbi.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 1. siječnja 2018. kako se ne bi ometalo prikupljanje uzoraka za nacionalni višegodišnji program praćenja ostataka, koji se temelji na kalendarskim godinama.
            
            
               Ova je Uredba u cijelosti obvezujuća i izravno se primjenjuje u svim državama članicama. 
            
            
               Sastavljeno u Bruxellesu 17.1.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        SL L 70, 16.3.2005., str. 1.
               
            
      
    ---documentbreak--- 
      
         
         
            
               PRILOG
            
            
               „Prilog I.
            
            
               Dio A
            
            
               Proizvodi biljnog i životinjskog podrijetla iz članka 2. stavka 1. na koje se primjenjuju MRO-ovi
            
            
               [Ured za publikacije: umetnuti tablicu u Excelu za Prilog I. dio A]
            
            
               Dio B
            
            
               Ostali proizvodi iz članka 2. stavka 1.
            
            
               [Ured za publikacije: umetnuti tablicu u Excelu za Prilog I. dio B].”